[ca] La personalitat és una de les variables més relacionades amb les conductes externalitzants. Tanmateix, durant l'adolescència, les variables socials també són rellevants a l'hora de predir aquests tipus de conductes, especialment l'afiliació amb amics antinormatius. Els objectius d'aquest estudi van ser determinar, per una banda, en quina mesura les variables de personalitat i la conducta antinormativa dels amics influeixen en les conductes externalitzants i, per altra banda, explorar els possibles efectes interactius que aquestes variables poden mostrar en la predicció dels comportaments externalitzants. Es va emprar una mostra de 659 adolescents de dos centres de secundària de Castelló (mitjana d'edat = 14,52 anys, DE = 1,46; 52,4 % xiques), que van complimentar els següents qüestionaris: Deviant Peers Scale (DPS; Gallego et al. en preparació), que mesura diverses conductes disruptives dels amics; SENA (Sánchez-Sánchez, Fernández-Pinto, Santamaría, Carrasco i del Barrio 2016), que avalua la pròpia conducta externalitzant; i el JS NEO-S (Ortet et al. 2010), que avalua les dimensions del model de cinc factors de la personalitat. Les anàlisis de regressió lineal múltiple van mostrar que les variables de personalitat, especialment la baixa amabilitat i la baixa responsabilitat, i la conducta antinormativa dels amics predeien les conductes externalitzants. A més, es va trobar un efecte interactiu entre determinades dimensions de personalitat i la conducta dels amics en la predicció de la conducta antisocial i l'agressivitat. En definitiva, els efectes directes i interactius entre la personalitat i la conducta antinormativa del grup d'amics són especialment rellevants en la manifestació de comportaments externalitzants en joves. Per això, aquestes variables s'han de tenir en compte per a desenvolupar programes de prevenció i intervenció personalitzats més eficaços dirigits a la població adolescent.

[en] Personality is one of the variables which is most related to externalizing behaviors. However, during adolescence, social variables are also relevant in predicting these types of behaviors, especially affiliation with deviant friends. The aims of this study were to determine, on the one hand, to which extent personality variables and friends' deviant behavior influence externalizing behavior and, on the other hand, exploring the possible synergistic effects between these variables in predicting externalizing behaviors. A sample of 659 adolescents from two high schools in Castelló were used (mean age = 14.52 years, SD = 1.46; 52,4 % girls), that completed the following questionnaires: the Deviant Peers Scale (DPS; Gallego et al . in preparation), that measures several disruptive behaviors of friends; the SENA (Sánchez-Sánchez, Fernández-Pinto, Santamaría, Carrasco & del Barrio 2016) that assesses externalizing behavior; and the JS NEO-S (Ortet et al. 2010), that assesses the dimensions of the Five-Factor Model of personality. Multiple linear regression analyses showed that personality variables, especially low agreeableness and low conscientiousness, and friends' behavior predicted externalizing behaviors. Also, an interacting effect was found between certain personality dimensions and friends' deviant behavior in the prediction of antisocial behavior and aggression. To sum up, the direct and interactive effects between personality and deviant behavior of the group of friends are especially relevant in the manifestation of externalizing psychopathological symptomatology in teens. Therefore, these variables should be taken into account for the development of more effective prevention and intervention programs aimed at the adolescent population.